**Астана қаласы мәслихатының тұрақты**

**комиссияларының жария тыңдауларының**

**ұсыныстары**

**Атқарушы органдардың**

**қаланы абаттандыру,**

**көгалдандыру және аумақты**

**санитарлық күтіп-ұстау**

**бойынша жұмысы туралы**

 Жария тыңдаулардың қатысушылары қала аумағында абаттандыру, көгалдандыру және аумақты санитарлық-күтіп ұстауды жақсарту мәселесін талқылап, атқарушы органдар коммуналдық қызметтермен және елорданың мүдделі кәсіпорындары және ұйымдарымен бірлесіп қаладағы экологиялық жағдайды, коммуналдық қызмет көрсету инфрақұрылымын жақсарту, өмір сүруге қолайлы жағдайды жасау бойынша шаралар қабылдап жатқандығын атап өтті.

 2012 жылы қаланың коммуналдық қызметтері елорданы дамытудың бастапқы жоспарлары мен әзірленген бағдарламаларына сәйкес қала аумағының санитарлық жай-күйін қамтамасыз ету және абаттандыру бойынша жұмыстардың біршама көлемін орындады. Бюджеттік бағдарламалардың әкімшілері бойынша елді мекендердің санитариясын қамтамасыз ету бойынша жұмыстарды жүргізуге шығындар 2012 жылы 2011 жылмен салыстырғанда 29 пайызға артты. Тұрғын үй-коммуналдық шаруашылықты дамытуға, қала аумағын абаттандыру және көгалдандыру бойынша міндеттерді орындауға шығындар 2011 жылмен салыстырғанда 60 пайызға артты.

309 ауланы абаттандыру бойынша іс-шаралар, оның ішінде кешенді абаттандыруға 103 аулалық аумақ, қасбеттерді жөндеуге 58 үй, аумақты абаттандыруға 15 мектеп, 7 бала-бақша, күрделі жөндеумен 3 бала-бақша қамтылды.

 Қала көшелерінде, парктер және скверлер аумақтарында түрлі тұқымды 12 мың ағашты отырғызу жүргізілді, шамамен 157 мың шаршы метр гүлзар салынды. Тәуелсіздік даңғылында гүлдер мен ағаштар үшін контейнерлерді орнатумен, кіші сәулет нысандарымен скверлерді жасау бойынша жұмыстар жүргізілді, Таха Хусейн көшесінде сквер жасалды, «Қазақ елі» монументінде жақын көшелерде және даңғылдарда 61 гектар алаңды құрайтын гүлзарға жөндеу жүргізілді, 4035 шаршы метр алаңға гүлдер қосымша салынды.

 «Жасыл көшеттерді күтіп-ұстау» бағдарламасы бойынша аудандардың ішкі кварталдық аумақтарында құраған және апатты ағаштарды алу, ағаштарды кесу бойынша жұмыстар орындалуда.

Энергетика және коммуналдық шаруашылық басқармасы «Астана қаласындағы Есіл өзенінің бойындағы парк» және «Астана қаласындағ қалалық мәдениет және демалыс паркін қайта жөндеу» жобаларын іске асыруда.

 Ландшафты-эстетикалық көріністі жақсарту үшін «Астана-Зеленстрой» АҚ кілемше өсімдіктермен безендірілген түрлі нысанды жасыл конструкциялар түріндегі тігінен көгалдандырудың бірқатар технологияларын қолдануда. Гүлзарлар мен ағаштарды күтіп ұстау жұмыстары жүргізілуде. Ағаштарды зиянкестерге қарсы өңдеу, гүлзарларды минералды тыңайтқыштармен қоректендіру, ағаштардың басын кесу және қию, арам шөптерді отау бойынша іс-шаралар жүзеге асырылуда.

 Жыл сайын су тасқынына қарсы іс-шараларды жүргізу, суды өткізу құрылғыларын орнату және жалпы суды төмендету бойынша көптеген жұмыстар орындалуда. Мамандандырылған бригадалар құрылуда, коммуналдық кәсіпорындардың диспетчерлік қызметтері тәулік бойы жұмыс істейді.

 Қаланың «Техсервис НС» ЖШС, «Таза Алем-Астана» ЖШС коммуналдық кәсіпорындары санитарлық тазалау және қатты тұрмыстық қалдықтарды шығару бойынша іс-шараларды жүзеге асырады.

 «Алматы», «Есіл» және «Сарыарқа» аудандарының тұрғын кварталдарында 400 қоқыс контейнерлік алаңдарын абаттандыру, контейнерлер мен контейнерлік алаңдарды жөндеу бойынша жұмыстар жүргізілді, шамамен 1000 контейнер ауыстырылды, 491 әмбебап жән евроконтейнер сатып алынды, урналарды орнату, жөндеу және ауыстыру бойынша жұмыстар жүргізілді.

 Қала аумағын санитарлық тазалау, ағаштар мен талдарды отырғызу, скверлер мен парктерді бөлу, жолдарды жөндеу, қиыршық тас төсеу, сагкцияланбаған қоқыстарды жою бойынша айлықтарды өткізу дәстүрге айналды.

 Аудандардың ІІД әкімшілік полициясы бөлімінің табиғатты қорғау полициясы бөлімшесінің инспекторлары күделікті аудандардың абаттандыру бөлімдерінің мамандарымен, Мемлекеттік санитарлық-эпидемиологиялық қадағалау комитеті департаментінің, Ветеринария комитетінің санитарлық дәрігерлерімен абаттандыру, санитарлық күтіп-ұстау, жинастыруды ұйымдастыру және қала аумағының тазалығын қамтамасыз ету қағдиасының орындалуы мен сақталуына, жасыл көшеттерді сақтауға, үй жануарларын ұстауға жүйелі бақылау жүргізеді. 2012 жылдың басынан Қағиданы бұзғанға 4054 азамат әкімшілік жауапкершілікке тартылды, оның ішінде 1576-сына жалпы сомасы 9 млн. теңгеге айыппұл салынды, 2478-сі ескертілді. Қазақстан Республикасы Әкімшілік құқық бұзушылық кодексінің «Абаттандыру қағидасын бұзу» 387-бабын бұзғанға 3709 хаттама жасалды. Пәтерлердің меншік иелерінің 55 төрағасы, құрылыс және мердігер ұйымдарының 95 басшысы жауапкершілікке тартылды.

 Сонымен қатар, жария тыңдаудың қатысушылары елордада экологиялық ахуалды жақсарту бойынша жұмыстар кемшіліктер мен шешілмеген проблемалар да орын алып отырғанын атап өтті.

 Ішкі кварталдық аумақтар мен жолдарды абаттандыру, ішкі аулалық, әсіресе қала шетіндегі балалар мен спорт алаңдарын абаттандыру бойынша жұмыстарды барынша жақсартуды талап етеді.

 Қаланың жасыл желектерін күтіп ұстау және қорғау қағидасын сақтауға бақылау тиісті деңгейде жүргізілмейді.

 Пәтерлердің меншік иелері кооперативтерінің тараптарынан ішкі үйлік және жақын аумақтарды санитарлық күтіп ұстауға тиісінше бақылау жасалмайды.

 Үй иелері аумағынан қатты тұрмыстық қалдықтарды тұрақты түрде шығармау жағдайлары орын алады.

 Қаланың санитарлық қызметтері контейнерлік қоқыс алаңдары мен қоқыс контейнерлерін санитарлық күтіп ұстау мен дезинфекция жүргізуге тиісінше бақылауды жүргізбейді.

 Тиісті бақылаудың болмауы аялдама кешендері, жерасты өткелдері мен қаланың қоғамдық көлігінің техникалық тұрағы орындарының тиісті санитарлық және эстетикалық жай-күйінде болмауына әкеп соғады. Халық арасында санитарлық күтіп-ұстау, жинастыруды ұйымдастыру және қала аумағының тазалығын қамтамасыз ету қағдидасын сақтау бойынша тәрбие және насихаттау жұмысы тиісінше деңгейде емес.

 Абаттандыру, көгалдандыру және қала аумағын санитарлық күтіп-ұстауды жақсарту үшін жария тыңдаудың қатысушылары **ұсынады:**

 **1. «Алматы», «Есіл», «Сарыарқа» аудандары әкімдерінің аппараттары, энергетика және коммуналдық шаруашылық басқармасы, табиғи ресурстар және табиғатты пайдалануды реттеу басқармасы:**

 - қала аумағын, оның шеткері аймақтарын санитарлық күтіп-ұстау, абаттандыру және көгалдандыру, су қорғау және санитарлық-қорғау аймақтарында шаруашылық қызметті шектеу бойынша жұмысты жандандыру;

 - Санитарлық күтіп-ұстау, жинастыруды ұйымдастыру және қала аумағының тазалығын қамтамасыз ету қағидасын сақтауға бақылауды күшейту, ішкі кварталды аумақты абаттандыруға, құрылыс алаңдарына жақын аумақты, үй ішілік және пәтерлердің меншік иелерінің аумақтарының жақын аумақтарын (орын-жайларды) санитарлық күтіп-ұстауға тиісті деңгейде назар аудару;

 - кәсіпорындар мен ұйымдарға бекітілген аумақты күтіп ұстауға бақылауды жүргізу бойынша бірлескен кешенді тексерісті мүдделі ведомстволар мен бұқаралық ақпарат құралдарын тарта отырып жүргізу практикасын енгізу;

 - қаладағы жасыл көшеттерді күтіп-ұстау және қорғаудың қолданыстағы қағидасы шеңберінде, жасыл желектерді күтіп ұстау және қорғауға тиісті бақылау жүргізу, кварталдардың ішіндегі қураған ағаштарды уақытылы кесу бойынша шаралар қабылдау;

 - үй иелігі және өндіріс объектілерінен қатты тұрмыстық қалдықтарды уақытылы шығаруға күнделікті бақылауды жүзеге асыру;

 - қала аумағында тазалықты қамтамасыз ету үшін халықтың көп жиналатын орындарында және жерасты өткелдері алдында қосымша урналарды орнату бойынша іс-шараларды жүзеге асырсын.

 **2. Аудандардың ІІД әкімшілік полициясы бөлімінің табиғатты қорғау полициясы бөлімшелеріне Мемлекеттік санитарлық-эпидемиологиялық қадағалау комитеті Астана қаласы бойынша департаментіне қаланың коммуналдық кәсіпорындарымен және аудандардың пәтерлер меншік иелерінің қауымдастығымен бірлесіп:**

 - Санитарлық күтіп-ұстау, жинастыруды ұйымдастыру және қала аумағының тазалығын қамтамасыз ету қағидасының сақталуына бақылау-инспекциялық қызметін жандандыру, қаладағы экологиялық жағдайды бұзушыларға әкімшілік ықпал ету және экономикалық санкциялар шараларының нәтижелілігін көтеру;

 - контейнерлік алаңдар мен жақын алаңдарды санитарлық күтіп ұстауға күнделікті бақылау жүзеге асыру, қоқыс контейнерлерін уақытылы дезинфекциялау жүргізу, Қағиданы бұзушыларға қолданыстағы заңнамаға сәйкес әкімшілік ықпал ету шараларын қолдану.

 **3. Жолаушылар көлігі және автомобиль жолдары басқармасы «Алматы», «Есіл», «Сарыарқа» аудандары әкімдерінің аппараттарымен бірлесіп:**

 - аялдама кешендерін, жерасты өткелдері және қалалық қоғамдық көлік техникалық тұрақ орындарын күтіп ұстауға бақылауды күшейту, аялдама павильондарында қалалық қоғамдық көлік қозғалысы таңбайшаларын орналастыруда тәртіпке келтіру шараларын қабылдау.

 **4. Ішкі саясат басқармасы:**

 - абаттандыру, көгалдандыру және қала аумағын санитарлық күтіп ұстау проблемаларын, елодадағы экологиялық ахуалды жақсартуға бағытталған табиғатты қорғау іс-шараларын іске асыру барысын бұқаралық ақпарат құралдарында тұрақты хабарлау.

*Ұсыныстар 2012 жылдың 22 тамызында жария тыңдауда қабылданды*